OzLabs/hebrew-wiki-articles huggingface dataset:
יורי טרמאק

יורי טרמאק (באסטונית: Jüri Tarmak; 21 ביולי 1946 – 22 ביוני 2022) היה אתלט סובייטי ממוצא אסטוני, אלוף אולימפי (מינכן 1972) בקפיצה לגובה.

== ביוגרפיה ==
יורי טרמאק נולד בטאלין (אז בתחומי ברית המועצות). אביו היה ספורטאי מצטיין וזכה באליפות ברית המועצות בזריקת דיסקוס. יורי טרמאק התאמן בקפיצה לגובה מאז ילדות. בגיל 19 זכה במדליית כסף באליפות ברית המועצות לצעירים.

בתחילת שנות ה-70 התחיל ללמוד כלכלה באוניברסיטת סנקט פטרבורג ובמקביל החל להתאמן אצל פאבל גויכמן.

===1971===
====סגן אלוף אירופה באולם====
באליפות אירופה באולם שנערכה בסופיה, בולגריה ב-13 במרץ 1971 זכה במדליית כסף בקפיצה לגובה בתוצאה של 2.17 מטר, אחרי אישטוואן מיור (2.17 מטר) ולפני אנדרה קלמן (2.17 מטר), שניהם מהונגריה.

===1972===
באליפות אירופה באולם שנערכה בגרנובל, צרפת ב-11 במרץ 1972 זכה במדליית ארד בקפיצה לגובה בתוצאה של 2.22 מטר, אחרי אישטוואן מיור שקבע שיא אליפות חדש של 2.24 מטר ובן ארצו קסטוטיס ספקה (2.22 מטר).

====אלוף אולימפי====
באולימפיאדת מינכן זכה במדליית זהב בקפיצה לגובה בתוצאה של 2.23 מטר, לפני שטפן יונגה ממזרח גרמניה (2.21 מטר) ודווייט סטונס מארצות הברית (2.21 מטר). הוא היה האלוף האולימפי האחרון שניצח בתחרות קפיצה לגובה תוך שימוש בסגנון גלילת הבטן.

בשנת 1975 לאחר סיום האוניברסיטה פרש מספורט תחרותי ובמשך שנים לימד כלכלה באוניברסיטה.

לאחר התפרקות ברית המועצות חזר לטאלין ופנה לעסקים.

נפטר ב-22 ביוני 2022.

==קישורים חיצוניים==

קטגוריה:אלופים אולימפיים: קפיצה לגובה (גברים)
קטגוריה:קופצים לגובה רוסים
קטגוריה:אלופים אולימפיים מברית המועצות
קטגוריה:אלופי אירופה באתלטיקה
קטגוריה:אתלטים אסטונים
קטגוריה:אתלטים באולימפיאדת מינכן (1972)
קטגוריה:מקבלי עיטור אות הכבוד
קטגוריה:אסטונים שנולדו ב-1946
קטגוריה:אסטונים שנפטרו ב-2022
אתל ריד

אתל ריד (באנגלית: Ethel Reed; 13 במרץ 1874 – 1912) הייתה גרפיקאית אמריקאית מוכרת בעולם. בשנות ה-90 של המאה ה-19 קיבלו עבודותיה שבחים באמריקה ובאירופה.

== ביוגרפיה ==
אתל ריד נולדה בניובוריפורט, מסצ'וסטס, ב־13 במרץ 1874, היא הייתה בת של אדגר יוגין ריד, צלם מקומי ואם אירית אמריקאית. אביה נפטר כשהייתה בגיל ההתבגרות, וכתוצאה מכך סבלו אתל ואמה.
לאחר שעברו לבוסטון בשנת 1890, היא למדה בבית הספר לאמנות של קוולס בשנת 1893, ואחרי 1894 החלה לקבל שבחים על איוריה.

היופי והנעורים של ריד משכו את תשומת לבה של אמנית ניובוריפורט לורה הילס, שהפכה למנטורית שלה. במהלך תקופתה בבוסטון היא השיגה תהילה לאומית כמעצבת פוסטרים בעודה בתחילת שנות העשרים לחייה. היא הכינה סדרות רבות של פוסטרים ואיורי ספרים בפחות משנתיים.

באמצע שנות ה-90 התארסה לחברה האמן פיליפ לסלי הייל, שאביו אדוארד אוורט הייל היה בוסטונאי בולט. עם זאת, האירוסים בוטלו. 

בשנת 1896 נסעה עם אמה לאירופה. בשנת 1897 הם התיישבו בלונדון שם עבדה ריד כמאיירת, בפרט עבור "הספר הצהוב" - רבעון ספרותי, שהוקם יחד על ידי אוברי בירדסלי.

היו לה שני ילדים ממאהבים שונים.

היא התוודעה לדמויות ספרותיות ואמנותיות חשובות בימיה: הסופר ריצ'רד לה גאליאן, האדריכלים ברטרם גודואה וראלף אדמס קראם, הצלם פרד הולנד דיי. היא גם דגמנה לפחות שלוש פעמים לדיוקנאות אצל הצלמת פרנסס בנג'מין ג'ונסטון.

בקריירה הקצרה שלה, אתל ריד השיגה הכרה כאחת מהמאיירות והגרפיקאיות הבולטות בתקופתה ונשארת אחת הדמויות המסתוריות ביותר של העיצוב הגרפי האמריקאי.

== מוות ==
חייה בלונדון, אינם מתועדים וברורים. עם זאת נראה כי בהמשך חייה פנתה לסמים ואלכוהול לאחר שנים של אכזבה.

נראה שהיא מתה בשנתה בשנת 1912, בגיל 38. הביוגרף שלה טען כי אלכוהוליזם והשימוש בתרופות שינה תרמו למותה.

== רשימת יצירות ==
247x247 פיקסלים<div class="mw-content-ltr">
* Boston Sunday Herald (1895)
* Boston Illustrated (1895)
* Lily Lewis Rood, Pierre Puvis de Chavannes: A Sketch (Boston: L. Prang & Co., 1895)
* Albert Morris Bagby, Miss Träumerei: A Weimar Idyl (Boston: Lamson, Wolffe & Co., 1895)
* Gertrude Smith, The Arabella and Araminta Stories (Boston: Copeland & Day, 1895)
* Julia Ward Howe, Is Polite Society Polite? (Boston: Lamson, Wolffe & Co., 1895)
* Charles Knowles Bolton, The Love Story of Ursula Wolcott (Boston: Lamson, Wolffe, & Co., 1896)
* Mabel Fuller Blodgett, Fairy Tales (Boston: Lamson, Wolffe, & Co., 1896)
* Louise Chandler Moulton, In Childhood's Country (Boston: Copeland & Day, 1896)
* Time and the Hour, (1896)
* Richard Le Gallienne, The Quest of the Golden Girl: A Romance (London: John Lane, 1897)
* The Yellow Book, Volumes XII (January, 1897) and XIII (April, 1897)
* Agnes Lee, The Round Rabbit and Other Child Verse (Boston: Copeland & Day, 1898).
* The Sketch, Volume 21 (6 April 1898)
</div>

<gallery heights="220px">

The Penny Magazine MET DP866793 1.jpg
Boston Sunday Herald.jpg
Time and the Hour MET DP866792 1.jpg
Uncle Sam's Church MET DP867454.jpg
Ethel Reed In Childhood's Country.png

</gallery>

== קישורים חיצוניים ==

== הערות שוליים ==

קטגוריה:ציירות אמריקאיות
קטגוריה:מאיירות אמריקאיות
קטגוריה:גרפיקאים
קטגוריה:אמריקאיות שנולדו ב-1874
קטגוריה:אמריקאים שנולדו ב-1874
קטגוריה:אמריקאיות שנפטרו ב-1912
קטגוריה:אמריקאים שנפטרו ב-1912
שיר נולד (סרט)

שיר נולד (באנגלית: A Song Is Born) הוא סרט מוזיקלי אמריקאי בצבעי טכניקולור בבימויו של הווארד הוקס, עם דני קיי ווירג'יניה מאיו בתפקידים הראשיים.

זה רימייק של הסרט "Ball of Fire" משנת 1941 בכיכובם של גרי קופר וברברה סטנוויק.

התסריט מבוסס על הסיפור "From A to Z" של בילי ויילדר ותומס מונרו.

בסרט מופיעים כמה מאגדות הג'אז של אז - בני גודמן, טומי דורסי, לואי ארמסטרונג, ליונל המפטון, בני קרטר, רביעיית גולדן גייט ועוד.

==תקציר העלילה==
הוברט פריסבי (דני קיי) הוא פרופסור למוזיקולוגיה. ביחד עם ששה פרופסורים נוספים הם עובדים כבר תשע שנים על כתיבת אנציקלופדיה להיסטוריה של הרפואה הממומנת על ידי גב' טאטום (מרי פילד) בבנין בניו יורק.

יום אחד כשהם מנגנים מוזיקה קאמרית נכנסים שני מנקי חלונות אפרו-אמריקאים ומדגימים להם סגנונות שלא שמעו עליהם - ג'אז, סווינג, בוגי ווגי ובי בופ. פריסבי מחליט כי הוא מנותק מהמוזיקה המושמעת בחוץ ומחליט לעשות הפסקה במחקר ולצאת להאזין למוזיקה במועדוני הלילה. הוא שומע את נגינתם של לואי ארמסטרונג, ליונל המפטון והויברפון שלו, טומי דורסי, רביעיית גולדן גייט ועוד. באחד המועדונים הוא שומע את זימרתה של האני סוונסון (וירג'יניה מאיו) ומתרשם מקולה ומיופייה. הוא מציג עצמו בפניה ונותן לה כרטיס ביקור שלו.

להאני יש חבר גנגסטר בשם טוני קרואו (סטיב קוקרן). אנשי התובע המחוזי מחפשים אחריה כדי שתעיד נגדו. היא מצליחה להתחמק מהם ומגיעה בעזרת כרטיס הביקור למעונו של פריסבי ועמיתיו המוזיקאים.

למחרת היא עורכת ג'אם סשן עם כל הנגנים הנ"ל ושרה את השיר "איך שיר נולד". פריסבי מתאהב בה, קונה טבעת ומציע לה נישואים אך גם טוני רוצה להתחתן אתה בעיקר בגלל העובדה שאישה נשואה לא יכולה להעיד נגד בעלה. עם הזמן היא מתאהבת בפריסבי.

טוני כופה עליה נישואים. שני אנשיו מרכזים את כל הנגנים בחדר באיומי אקדח כדי שלא יפריעו. בחדר סמוך הוא מביא שופט שינהל את טקס הנישואים. הנגנים בחדר פותחים בנגינה הולכת ומתעצמת עד שבשלב מסוים גלי הקול מפילים תוף כבד על ראש אחד הגנגסטרים וגנגסטר שני מופל על ידי משיכת שטיח. הם מתגברים על שני הגנגסטרים ומפסיקים את טקס הנישואים. ברגע זה גם מגיעים השוטרים ועוצרים את הגנגסטרים. פריסבי והאני מתחבקים.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|דני קיי
|הוברט פריסבי
|פרופסור למוזיקולוגיה
|-
|וירג'יניה מאיו
|האני סוונסון
|זמרת
|-
|סטיב קוקרן
|טוני קרואו
|גנגסטר
|-
|בני גודמן
|פרופסור מגנברוך
|נגן קלרינט
|-
|לואי ארמסטרונג
|חצוצרן וזמר
|בתפקיד עצמו
|-
|ליונל המפטון
|נגן ויברפון
|בתפקיד עצמו
|-
|טומי דורסי
|טרומבוניסט
|בתפקיד עצמו
|}

==קישורים חיצוניים==

* [https://www.youtube.com/watch?v=RVmkCfrhqns איך נולד שיר? מתוך שיר נולד], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1948
קטגוריה:סרטים באנגלית
קטגוריה:סרטים אמריקאיים
קטגוריה:סרטי RKO
קטגוריה:סרטים מוזיקליים
קטגוריה:סרטי ג'אז
קטגוריה:סרטים מוזיקליים אמריקאיים
ויגאן (אנגליה)

ויגאן (באנגלית: Wigan) היא עיר במנצ'סטר רבתי, אנגליה. העיר ממוקמת כ-16 ק"מ דרומית-מערבית לבולטון, 19 ק"מ צפונית לורנגטון ו-27 ק"מ מערבית למנצ'סטר. ויגן היא העיר הגדולה ביותר ברובע המטרופולין של ויגאן והיא מרכז העסקים שלה. בעיר אוכלוסייה של 103,608 תושבים, ואילו ברובע המורחב, אוכלוסייה של 318,100 נפש. העיר היא חלק ממחוז לנקשייר ובעיר זורם נהר הדאגלס.

== היסטוריה ==
השם ויאן, פירושו במקור "כפר" או "יישוב". ישנה גם טענה שזה בא מאנגלית עתיקה.<ref></ref><ref></ref> שמה של העיר תועד בהיסטוריה באופנים שונים, בשנת 1199, בשם ויגאן, ובשנת 1240, בשם וויגין, הוחלט לבסוף על השם ויגאן כיוון שהופיעה כך ביותר כתבים.

בשנות ה-30 של המאה ה-20 הפכה ויגאן לאחת הערים הראשונות בבריטניה שעברה בהן קו רכבת, היה זה הקו המחבר בין פרסטון, מנצ'סטר וליברפול. ויגאן הוגדרה בסוף המאה ה-19 עד אמצע המאה ה-20, כבירת הטקסטיל.

בשנת 1911 תוארה העיר כעיר תעשייתית. לאחר מלחמת העולם השנייה חלה תנופה ואחריה נפילה שממנה לא התעשתה תעשיית הטקסטיל של ויגאן עד היום. אמנם ענפי הכותנה והפחם של העיר ירדו במאה העשרים, אך תעשיית ההנדסה לא נכנסה למיתון. טחנת הכותנה האחרונה שעבדה בעיר, מאי מיל, נסגרה בשנת 1980.

== דמוגרפיה ==
נכון לשנת 2001, אוכלוסיית ויגאן מנתה 81,203 תושבים, צפיפות האוכלוסייה הייתה 11,474 תושבים לקילומטר, עם יחס של 100 גברים ל-95.7 נשים. מבין אלה מעל גיל 16, 28.9% היו רווקים ו -45.0% נשואים. 34,069 ממשקי הבית של העיר- 29.7%, כללו אדם אחד, 38.9% זוגות נשואים שגרים יחד, 8.5% היו זוגות משותפים ו-10.8% הורים יחידניים עם ילדיהם. מבין בני 16–74, 38.5% לא היו בעלי כישורים אקדמיים, נתון גבוה משמעותית מהממוצע עבור הרובע בכללותו ואנגליה.

עוד נמצא נכון למפקד 2001 כי 87.7% מתושבי וויגאן העידו על עצמם כנוצרים, 0.3% מוסלמים, 0.2% הינדים, 0.1% בודהיסטים, ו-6.2% חסרי דת.

== ספורט ==
אצטדיון הדי. וו שבעיר, מכיל 25,138 מקומות. במקור נקרא האצטדיון, JJB. האצטדיון הוא מגרשה הביתי של מועדון הכדורגל של העיר, ויגאן את'לטיק, כמו גם את קבוצת הרוגבי המקצועית של העיר, ויגאן ווריורס. הלאטקיס עברו לאצטדיון עם הקמתו בשנת 1999 מביתם לשעבר, פארק ספרינגפילד, כמו גם הווריורס שעברו מביתם הקודם, סנטרל פארק.

=== כדורגל ===

ויגאן הוקמה בשנת 1932 בעקבות התפרקותה של קבוצת ויגאן בורו שנה קודם לכן. היה זה הניסיון החמישי להקים מועדון כדורגל בעיר ויגאן בעקבות התפרקותן של קבוצות ויגאן קאונטי, ויגאן יונייטד, ויגאן טאון וויגאן בורו. בשנת 2005 שיחקה לראשונה הקבוצה בפרמייר ליג, עד לשנת 2013 בה ירדה בחזרה לצ'מפיונישיפ. כיום משחקת הקבוצה בפוטבול ליג הראשונה. רגע השיא של המועדון אירע בשנת 2013 עת זכתה הקבוצה בגביע האנגלי, הייתה זו הפעם הראשונה בה קבוצה שירדה ליגה זכתה בגביע.<ref></ref>

=== רוגבי ===
מועדון הרוגבי של העיר הוא ויגאן ווריורס , (במקור נקרא Wigan FC), המועדון משחק בעיר מאז 1872. ויגאן היה למועדון בליגת הרוגבי מאז ועד היום והוסיף את סיומת הווריורס על שמו בשנת 1997. המועדון הוא המועדון האנגלי המצליח ביותר בספורט, הוא זכה ב-22 אליפויות בליגה וב-19 גביעים, כמו כן הוכתרו כאלופי העולם ארבע פעמים.

== ערים תאומות ==
* .<ref name=":0"></ref>

== קישורים חיצוניים ==

* 
* 

== הערות שוליים ==

קטגוריה:מנצ'סטר רבתי: יישובים
קטגוריה:אנגליה: ערים
סורת אל-מטפפין

סורת אל-מֻטָפִפין (בערבית: سورة المطففين) היא הסורה ה-83 בקוראן, והיא מונה 36 פסוקים.

== שם הסורה ==
שם הסורה נגזר מהפסוק הראשון בה, ומשמעותו היא "הנותנים מעט מהנדרש" או "השוקלים במאזני מרמה".

== תוכן הסורה ==
הנושא העיקרי של הסורה הוא זכויותיהם החומריות והרוחניות של בני האדם. הסורה מדגישה את חשיבות השמירה על זכויותיהם של בני האדם, ומזהירה את מי שעושק את האנשים מזכויותיהם, הן החומריות והן הרוחניות. מלבד זה, הסורה מכילה תיאור לכאורה של גן העדן ושל הסיג'ין. כמו כן, סורה זו מזכירה את העיליין.

== הסורה במסורת האסלאמית ==
בחדית' שנמסר על ידי אבן אל-עבאס, סורת אל-מטפפין הגיעה לאחר שמוחמד, נביא האסלאם, הגיע לאל-מדינה וראה שאנשיה היו שוקלים ומוכרים סחורות באופן לא הוגן. לפי חדית' אחר, האדם שמתמיד בקריאת הסורה הזו יזכה בעולם הבא לשתות משקה טהור ונקי שלא נראה קודם לכן מעולם. בחדית' נוסף נטען שקריאת הסורה יכולה להגן על כל דבר שקוראים אותה עליו. ישנה מסורת אסלאמית הגורסת כי האדם המקפיד על קריאת הסורה, יהיה מוגן מאש הגיהנום. הסורה נזכרת גם בחדית' שנמסר על ידי עבדאללה אבן מסעוד.

== קישורים חיצוניים ==

== הערות שוליים ==

קטגוריה:הקוראן
תיאטרון האחוזות

תיאטרון האחוזות (בצ'כית: Stavovské divadlo) הוא תיאטרון ובית אופרה בפראג.

==היסטוריה==
תיאטרון האחוזות נבנה בסוף המאה ה-18 כחלק מעידן הנאורות בעיצובו של אנטונין האפנקר בסגנון נאו קלאסי.

בנייתו נמשכה שנתיים לפי הזמנתו של הרוזן פרנץ אנטון פון נוסטיץ-רייניך.

בניין התיאטרון נשאר באופן יחסי נאמן לעיצובו המקורי.

התיאטרון נפתח בשנת 1783 בהצגת טרגדיה מאת גוטהולד אפרים לסינג. 

בין האמנים שהופיעו בתיאטרון האחוזות: קרל מריה פון ובר, אנטון רובינשטיין, קרל גולדמארק, גוסטב מאהלר שניצח כאן, וניקולו פאגאניני.

באוקטובר 1787 הוצגה בתיאטרון הבכורה של דון ג'ובאני של וולפגנג אמדאוס מוצרט בניצוחו, הבכורה של חסדו של טיטוס בוצעה כאן לרגל הכתרתו של לאופולד השני.

תיאטרון האחוזה מופיע בסרט אמדאוס של מילוש פורמן.

==גלריה==
<gallery>
Theatre of the Estates, Praha, Czech Republic.jpg|מראה קדמי של האולם
Narodni Divadlo, Estates Theater, Prague - 8593.jpg|מראה אחורי של האולם
</gallery>

==קישורים חיצוניים==

* 

קטגוריה:בתי אופרה
קטגוריה:פראג: תרבות
יהודית עם ראש הולופרנס (ג'ורג'ונה)

יהודית עם ראש הולופרנס (באיטלקית: Giuditta con la testa di Oloferne) הוא ציור שמן מעשה ידי הצייר ג'ורג'ונה, שצויר בשנת 1505 לערך ומתאר את יהודית עם ראשו הכרות של הולופרנס. היצירה מוצגת בארמיטאז' בסנקט פטרבורג.<ref name=ArmitrageGY1>
 
</ref>

== היסטוריה ורקע ==
עבודתו של ג'ורג'יונה קבעה במידה רבה את התפתחות הציור הוונציאני מהמאה ה-16. היא מתארת את יהודית עם ראשו של הולופרנס לאחר שערפה אותו. גיבורת ביבליה זו, שהצילה את עיר הולדתה בתוליה מהתקפתם של האשורים, הייתה פופולרית ביותר בתקופת הרנסאנס. למרות הנושא ההיסטורי, הציור הוא למעשה מה שמכונה poesie (פיוט), סוג של יצירה שיצר ג'ורג'ונה עצמו ונפוצה במהרה בראשית הציור הוונציאני של המאה ה-16.<ref name=ArmitrageGY1></ref>

היצירה היא אחת מאבני היסוד של התקופה הצעירה של ג'ורג'ונה ואחת הבודדות עליהן יש הסכמה כללית בדבר הייחוס אליו. היא הגיעה לסנקט פטרבורג בשנת 1772 לאחר שנרכשה בפריז בידי יקטרינה השנייה, קיסרית רוסיה. בסוף המאה ה-19 היא הועברה לבד לאחר הידרדרות במצבו של לוח העץ עליו צוירה במקור.

== תיאור היצירה ==
"אפרודיטה אוראניה"
יהודית מיוצגת באורך מלא, בגודל מעט קטן מגודל טבעי. ניצחון היופי על הרודנות מומחש כאן על ידי הניגודיות בין פניה החלקים והאובלים לחלוטין של יהודית, תחת השפעתו של לאונרדו דה וינצ'י, ופניו הנפוחות של הראש הערוף של הולופרנס, מתחת לרגליה. התנוחה נובעת מהפיסול הקדום, בעיקר "אפרודיטה אוראניה" הידועה דרך עותקים רומיים. ואילו פרטים מסוימים מתייחסים לפייטרו פרוג'ינו (ניצב החרב), לורנצו קוסטה (השרוולים הארוכים) ולאונרדו דה וינצ'י (בנוסף לפני הגיבורה, השפעות ספומאטו באטמוספירה ובשיחים שבחזית). למעשה, מעבר לחומה נמוכה, עליה היא נשענת בזרועה השמאלית תוך אחיזה בחרב ביד ימין, יש נוף רחב עם יער ועיר הנעלמת באובך כחלחל מרוחק, וכך גם ההרים.

עץ האלון העומד מאחורי יהודית ממשיך באופן אידיאלי את דמותה ומקנה לה חשיבות מונומנטלית גדולה יותר. זהו מאפיין המשותף גם ליצירות אחרות המיוחסות לג'ורג'ונה. הרושם הכללי של יהודית הוא של אישה ממוקדת ומכוילת. עכשיו, כאשר השיגה את מטרתה לחסל את שר הצבא האשורי, היא שקועה בנוף הבוקר הרענן, באווירה פיוטית שלא מופרעת אפילו על ידי נוכחות ראשו הכרות של האויב שדיכא את עירה ואת בתוליה.

ציורו של ג'ורג'ונה מציין את המעבר בין דמותה של יהודית מלוחמת ענווה, לדמות של אישה מפתה. לחרב אותה היא מחזיקה יש צורת צלב, מה שמזכיר לצופה את האבירים הנוצריים ומסעי הצלב. הציור מראה את הגיבורה ברגע ניצחונה, דורכת על ראשו המעוות של הולופרנס. אבל במיצג זה של טוהר יש פגם, ג'ורג'ונה מכניס שינוי משמעותי: הופעתה של הרגל החטובה של יהודית דרך חריץ מיוחד בשמלתה מעוררת ארוטיקה, מעידה על דו משמעות ולכן והיא הרמז הראשון למהפך העתידי בדמותה של יהודית: מדמות המקבילה למרים, אם ישו היא הופכת לחוה, מלוחמת לפאם פאטאל.<ref name=PR1>
 
</ref>

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:יהודית באמנות
קטגוריה:ארמיטאז': ציורים
קטגוריה:ג'ורג'ונה
קטגוריה:ציורי שמן
קטגוריה:ציור של תקופת הרנסאנס
קטגוריה:ציורים מהמאה ה-16
To Be Young

"To Be Young" (בעברית: "להיות צעיר") הוא סינגל שהוקלט על ידי הזמרת האנגלייה אן-מארי, בשיתוף הראפרית האמריקאית דוג'ה קאט. השיר יצא לאור ב-17 ביולי 2020, כסינגל השלישי מתוך אלבום עתידי,<ref></ref> על ידי חברת התקליטים אסיילום רקורדס.

== רקע וכתיבה ==
מארי החלה לקדם את השיר במדיה החברתית בימים שקדמו לצאתו, ואף חשפה את עטיפתו של הסינגל.<ref></ref><ref></ref> השיר הוא שיר פופ שנכתב על ידי אן-מארי, דוג'ה קאט, לואי בל, דלסי, טאו הלם ובילי וולש, והופק על ידי הלם ובל.

== וידאו קליפ ==
הווידאו קליפ הנלווה שצולם לשיר בוים על ידי האנה לוקס דייוויס והועלה לערוץ היוטיוב של מארי בשידור חי ב-17 ביולי 2020, בסמוך לצאתו של הסינגל עצמו. הקליפ צולם במהלך סגר בעקבות מגפת הקורונה בבתיהן של מארי ודוג'ה קאט בהתאמה, תוך שהן שרות את השיר ורוקדות לצליליו.<ref></ref> תוך פחות מיממה, צבר הקליפ למעלה מחצי מיליון צפיות.

== הצלחה ==
כבר ביום צאתו, הצליח השיר להגיע לעשירייה הפותחת במצעדי האייטונס של מדינות שונות, בהן טורקיה,<ref></ref> ספרד,<ref></ref> ניו זילנד,<ref></ref> והולנד.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
| rowspan="2" |17 ביולי 2020
|הזרמת מוזיקה • הורדה דיגיטלית
|אסיילום
|<ref></ref>
|-
!אוסטרליה
|רדיו להיטים עכשוויים
|אסיילום • וורנר
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אן-מארי
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי אן-מארי
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי לואי בל
קטגוריה:וידאו קליפים שבוימו על ידי האנה לוקס דייוויס
Best of Gloria Estefan

Best of Gloria Estefan (בעברית: הטוב ביותר של גלוריה אסטפן) הוא אלבום האוסף השלישי של הזמרת גלוריה אסטפן אשר הופץ במספר מדינות מצומצם באירופה בלבד ב-13 בפברואר 1998 ולראשונה בצרפת ב-15 בפברואר 1997 על ידי אפיק רקורדס.<ref name=":0"></ref>

האלבום מכיל אוסף של שירים מכל מיני שנים בקריירה של אסטפן.<ref name=":0" />

== רקע והצלחה ==
האלבום יצא לאור במספר מדינות מצומצם באירופה בלבד. תחילה האלבום יצא לאור רק בצרפת אך בעקבות הצלחת השיר "" הוחלט להוציא את האלבום מחדש שנה לאחר מכן והפעם להוציאו לאור גם בשווייץ, הולנד, בלגיה ולוקסמבורג.

בצרפת האלבום הגיע למקום השלישי ובכך הפך לאלבום של אסטפן שהגיע למיקום הגבוה ביותר במדינה. בשווייץ האלבום זכה להצלחה פחותה כאשר הגיע למקום ה-40 בלבד. בשאר המדינות בהם יצא לאור האלבום לא דורג.

== סינגלים ==
מסיבות לא ידועות לא יצא לאור אף סינגל מהאלבום על מנת לקדם אותו.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי גלוריה אסטפן
קטגוריה:אלבומי אוסף באנגלית
קטגוריה:אלבומים שהופקו על ידי אמיליו אסטפן
קטגוריה:אלבומי חברת אפיק רקורדס
Gloria!

(בעברית: גלוריה!) הוא אלבומה השמיני של הזמרת גלוריה אסטפן אשר יצא לאור ב-2 ביוני 1998 על ידי אפיק רקורדס.<ref></ref>

== רקע והצלחה ==
מתוך האלבום יצאו 4 סינגלים: "Heaven's What I Feel", היה לסינגל הראשון מהאלבום אשר הגיע למקום ה-27 בארצות הברית. "" יצא כסינגל השני מהאלבום בכל העולם מלבד ארצות הברית שם מסיבות לא ידועות יציאתו בוטלה ברגע האחרון. במצעד הבילבורד הלטיני השיר זכה להצלחה רבה כאשר דורג במקום הראשון במצעד ובנוסף גם דורג במספר מדינות באירופה, ביניהם בפרד ששם הגיע למקום הראשון.

"Don't Let This Moment End" היה לסינגל השלישי מהאלבום ודורג במקום ה-76 בארצות הברית. "Cuba Libre", יצא כסינגל האחרון מהאלבום בספרד בלבד כאשר במקביל בכל העולם יצא השיר "Don't Stop" כסינגל שיווקי. בנוסף על מנת לקדם את האלבום הוציאה במקביל אליו אספן שני שירים לטארגט בלבד ויצרה מהם שני מיני-אלבומים של רמיקסים אשר מכילים רמיקסים לאותם שני שירים.

== פרסים ומועמדויות ==
האלבום היה מעומד לשלושה פרסי גראמי, זכה בפרס הבילבורד הלטיני ובשלושה פרסי אלמה.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי גלוריה אסטפן
קטגוריה:אלבומים באנגלית
קטגוריה:אלבומים בספרדית
קטגוריה:אלבומים שהופקו על ידי אמיליו אסטפן
קטגוריה:אלבומי חברת אפיק רקורדס
סחיפה אנטיגנית

תמונה בה רואים השוואה ברורה בין שני המונחים המדעיים: [[antigenic drift VS Antigenic shift]]
סחיפה אנטיגנית (באנגלית: Antigenic drift) היא הצטברות מוטציות בגנום הנגיפי המביאה לשינוי החלבונים על פני השטח החיצוני של הנגיף, וליצירת זן חדש שאינו מוכר, או אינו מוכר היטב, לנוגדנים ולתאי ה-T שנוצרו כנגד הזן המקורי.

סחיפה אנטיגנית עשויה להביא להתפרצות חדשה באוכלוסייה המחוסנת כנגד הזן המקורי.

ספיחה אנטיגנית שכיחה בנגיפי שפעת מסוג A (לפעמים יכולה להופיע בשפעת מסוג B)

== מקורות ==

# 
# 
# 

קטגוריה:גנטיקה
קטגוריה:נגיפים
קטגוריה:וירולוגיה
בארנסלי

בארנסלי (באנגלית: Barnsley) היא עיר בדרום יורקשייר, אנגליה. העיר ממוקמת בין לידס לשפילד בתוך עמק דירני. העיר מוקפת בכמה עיירות קטנות וכפרים, אשר יחד מהווים את בורו, המטרופולין של בארנסלי, מתוכם בארנסלי היא המרכז הגדול מכולן. נכון לשנת 2011, אוכלוסיית בארנסלי הייתה 91,297.

== היסטוריה ==
ההתייחסות הראשונה לבארנסלי מתרחשת בשנת 1086 בספר יום הדין, ובו היא מכונה ברנסלאי ואוכלוסייתה בערך 200. מקור השם בארנסלי נתון לוויכוח, אך מועצת בארנסלי טוענת שמקורו טמון בהלחמה בין המילה הסקסונית "Berne" שמשמעותה אסם, והמילה "lay" שמשמעותה שדה.

החל מהמאה ה-17 התפתחה בארנסלי לנקודת עצירה במסלול שבין לידס, ויקפילד, שפילד ולונדון. התנועה שנוצרה כתוצאה ממיקומה בציר מרכזי במדינה פיתחה את הכלכלה של העיר, כאשר אכסניות ושירותים נלווים שגשגו. במהלך המאה ה-18 וה-19 הפכה בארנסלי למרכז לאריגת פשתן ועיירת ייצור חשובה. תחנת הנוסעים הראשונה ששירת את בארנסלי נפתחה על ידי הרכבת צפון מידלנד בשנת 1840.

לבארנסלי מסורת ארוכה של עשיית זכוכית, אולם בארנסלי מפורסמת בעיקר בזכות הכריית פחם שבעיר.

==ספורט==
בארנסלי, הוא מועדון הכדורגל של העיר, כיום משחק המועדון בפוטבול ליג הראשונה, הליגה השלישית בחשיבותה באנגליה. המגרש הביתי של המועדון הוא אצטדיון אוקוול. בסוף שנות ה-90 היה המועדון עונה אחת בפרמייר ליג, הליגה הבכירה באנגליה, אך ירדו חזרה ליגה לאחר עונה אחת בלבד, בהמשך, ירדו גם לליגה השלישית, שבו לשנייה וחזרו שוב לשלישית.

לעיר גם קבוצת כדורגל נשים המשחקת בליגת העל האזורית של צפון מזרח המדינה.

== ערים תאומות ==
* Schwäbisch Gmünd, גרמניה.
* .
== קישורים חיצוניים ==
* 

* 

== הערות שוליים ==

קטגוריה:אנגליה: ערים
קטגוריה:דרום יורקשייר
המלחמה הקרימינלית בקסימוב

המלחמה הקרימינלית בקסימוב (ברוסית: Касимовская криминальная война) היא מלחמה קרימינלית בין מספר ארגוני פשע ממוסקבה, ריאזאן וארגוני פשע מקומיים בעיר קסימוב, מחוז ריאזאן לצורך שליטה בגנבות ממפעל המתכות האל ברזיליות של פריוקסקי. זו אחת ממלחמות הפשע האלימות ביותר ברוסיה בשנות התשעים; יותר מ-50 איש הפכו לקורבנות מלחמה זו.

== רקע ==
בשנת 1989 הוחלט להקים מפעל לעיבוד זהב בקסימוב, שזכה לשם "מפעל המתכות האל ברזיליות של פריוקסקי". הוא נבדל בין מפעלים דומים בנובוסיבירסק, קרסנויארסק ושצ'לקובו לא רק על ידי היקפי ייצור גדולים, אלא גם על ידי מערכת אבטחה חזקה - גדוד שלם של כוחות הביטחון הפנימיים עסק באבטחה. בשנת 1991 ייצר המפעל התכה ראשונה של זהב. אירוע זה הפך את חייה של עיירה מחוזית שקטה.

==ההתחלה ==
בשנת 1992 אנשים החלו להיעלם בקסימוב. חלקם נמצאו ביערות שמסביב עם עקבות עינויים, כך שלא תמיד ניתן היה לזהות אותם. תושבים מקומיים כבר דיברו אז שכל זה קשור למפעל לעיבוד הזהב. עם זאת, רשויות אכיפת החוק לא הבינו זאת מייד. המוזרויות של הרציחות וההיעלמויות הללו היו שאנשים בשכבות שונות לחלוטין של האוכלוסייה הפכו לקורבנות - מאנשי עסקים מצליחים ועד עובדים רגילים ואנשי צבא. עד מהרה נשמעו יריות בקסימוב וסביבתה. הקורבנות, כמו בעבר, היו מגוון אנשים.

בקשר למצב החירום בקסימוב הוחלט לערוך בדיקה במפעל, אולם לא אותרו עובדות על אובדן הזהב. אבל בשנת 1994 בניז'ני נובגורוד נעצרו אלכסיי אגפוב וסרגיי סביטנב, שאיתם היה מטיל זהב קילוגרם של זהב תעשייתי. נקבע כי מטיל זה אמור היה להיות במפעל בקסימוב, שממנו לא אבדה מיליגרם זהב. אולם החוקרים היו המומים ממש מההודאות של אגפוב וסביטנייב: התברר כי בנוסף לקילוגרם שנתפס, הם מכרו בעבר עוד 22 קילוגרמים של זהב. במדינה שבה עוד לפני מספר שנים נידונו למוות בגין גנבת כמה גרם של מתכות יקרות, היה זה עניין בעל חשיבות מיוחדת למדינה<ref>https://www.sovsekretno.ru/articles/zolotushniki/</ref>.

המצב בקסימוב הפך לסיבת ההליכים במועצה המיוחדת במשרד הפנים. נוצר צוות חקירה שאליו הצטרפו פרקליטות הפדרציה הרוסית ושירות הביטחון הפדרלי. הבדיקה היסודית ביותר במפעל בוצעה שוב, ושוב הכל ירד למיליגראם.

== החקירה ==
גם אם היו גנבות מהמפעל, אז באותה העת לא היה ברור כיצד עבר הזהב דרך המחסומים השמורים בכבדות. החוקרים הציעו כי זה לא היה ללא עזרת הצבא ששמר עליו. אך כל עובדי הגדוד עברו בדיקות מיוחדות והיו להם מאפיינים ללא דופי.

במפעל נערכו סריקות המוניות. לבסוף, באחד החדרים האחוריים, הם מצאו כפפת עבודה ממולאת מוטות זהב.

המצב בקסימוב היה מתוח. בעיר הופיעו נציגים של מספר ארגוני פשע ממוסקבה (אחוות סולנצבו, ארגון הפשע פודולסקאיה וכו') ושל ריאזן (ארגון הפשע סלונובסקאיה). ההרג התחלף זה בזה. זרם מאסיבי של זהב רוסי נצפה בשווקים השחורים של המדינות הבלטיות, מולדובה וטורקיה. ועובדי המפעל בנו לעצמם קוטג'ים מפוארים, קנו מכוניות זרות יקרות. בבתי הקזינו של קסימוב היו משחקים על סכומי עתק, יותר מאשר בבתי הקזינו המפורסמים במוסקבה<ref>https://russian7.ru/post/kasimovskaya-kriminalnaya-voyna-krup/</ref>.

== המשפט ==
היקף הדיונים בבתי המשפט היה חסר תקדים בהיסטוריה של רוסיה. יותר מ-120 איש הורשעו על ידי בית משפט רגיל, 54 נוספים על ידי בית דין צבאי. העונש המקסימלי - מאסר עולם - קיבל ויטלי אנטוליביץ' קורבטוב, יליד 1963. שאר חבריהם קיבלו עד 25 שנות מאסר.

== קישורים חיצוניים ==
* מתוך תוכנית הטלוויזיה רוסיה הקרימינלית.
* מתוך תוכנית הטלוויזיה רוסיה הקרימינלית. התרה.

== הערות שוליים ==

קטגוריה:רוסיה: פשע מאורגן
BOO

Boo היא שפת תכנות מונחית עצמים, סטטית<ref>בשפות בעלות טיפוסיות סטטית לכל משתנה ולכל ערך יש טיפוס. כל משתנה מטיפוס מסוים יכול להכיל רק ערכים מאותו טיפוס (או מתת-טיפוס שלו) וכל הטיפוסים נבדקים בזמן הידור. כך המהדר יכול להתריע במקרה של שגיאות. בשפות כאלה, עצם העובדה שתוכנית עברה הידור מעיד שלא קיימות בה שגיאות מסוגים מסוימים.</ref>, וכללית שהופיעה לראשונה בשנת 2003. היא משתמשת בתמיכתה של Common Language Infrastructure (או בקיצור: CLI), ויישומי רשת בשביל יוניקוד תוך כדי שימוש בתחביר (Syntax) אשר קיבל השראה מפייתון. בשפה ניתן דגש מיוחד על "יכולת ההרחבה" של השפה ושל המהדר.

Boo הייתה אחת משלושת שפות התכנות הסקריפטיות בשביל מנוע המשחקים Unity עד להסרתה משם בשנת 2014 מפני שקהל המשתמשים שלה היה קטן. אף על פי כן, היה ניתן לכתוב ב-Boo ב-Unity עד להסרת המהדר של Boo ממנה בשנת 2017.

Boo היא תוכנה חינמית, שיצאה תחת רישיון BSD 3-Clause לשלדי התוכנה של מיקרוסופט, .NET ו-Mono.

== תחביר השפה ==
{| class="wikitable"
!Inline comments (הערות של שורה אחת)
|//
|-
!Non-nestable comments (הערות של כמה שורות)
|/* ... */
|-
!Variable assignment (השמה למשתנה קיים)
|variable = value
|-
!Variable declaration (יצירת משתנה)
|variable as type
|-
!Variable declaration with assignment (יצירת משתנה והשמה)
|variable as type = value
|-
!Block (בלוק קוד)
|indentation (הזחה)
|-
!Comparison (אופרטורים של השוואה)
|< > <= >=
|-
!Function definition (הגדרה פונקציה)
|def f(p1 as type1, p2 as type2, ...) as returntype:
|-
!Function call (קריאה לפונקציה)
|(...,f(a,b
|-
!Function call with no parameters (קריאה לפונקציה ללא פרמטרים)
|()f
|-
!Sequence
|end of line (סיום השורה)
|-
!If - then
|... :if condition
|-
!If - then - else
|... :if condition: ... else
|-
!For each value in a numeric range, 1 increment
|.... : (1,11)for i in range
|}

== דוגמאות קוד ==
הדפסת "שלום, עולם" באנגלית:
<syntaxhighlight lang="boo" start="1">
print "Hello World!"
</syntaxhighlight>

קוד המדפיס את סדרת פיבונאצ'י עד לאינדקס<ref>אינדקס (בהקשר זה): מספר טבעי המייצג מקום בסדרה</ref> מסוים בסדרה (אותו המתכנת בוחר):
<syntaxhighlight lang="boo" line="1" start="1">
def fib():
 a, b = 0L, 1L # The 'L's make the numbers double word length (typically 64 bits)
 while true:
 yield b
 a, b = b, a + b

# Print the first 5 numbers in the series:
for index as int, element in zip(range(5), fib()):
 print("${index+1}: ${element}")
</syntaxhighlight>

== ראו גם ==
* פייתון
* יוניטי (מנוע משחק)
* IronPython

== קישורים חיצוניים ==
* 
* [http://progopedia.com/language/boo BOO], באתר Progopedia

== הערות שוליים ==

קטגוריה:שפות תכנות מונחות עצמים
יחסי טרינידד וטובגו – יפן

יחסי טרינידד וטובגו–יפן הם היחסים הדיפלומטיים בין הרפובליקה של טרינידד וטובגו לבין יפן. שתי המדינות כוננו יחסים דיפלומטיים רשמיים במאי 1964, כשנתיים לאחר עצמאותה של טרינידד וטובגו.

== יחסים דו-צדדיים ==
בין השנים 1974–1975 היחסים הדיפלומטיים בין שתי המדינות היו חמים ולבביים. ראש ממשלת טרינידד וטובגו, אריק ויליאמס, ערך מספר ביקורים רשמיים ביפן באותה תקופה.

בשנת 1979 יפן פתחה את שגרירותה בפורט אוף ספיין, בירת טרינידד וטובגו.

בשנת 2014, ראש ממשלת יפן, שינזו אבה, תכנן לערוך ביקור רשמי בטרינידד וטובגו כחלק מהביקור הרחב שלו בקהילייה הקריבית. ב-27 ביולי באותה השנה, אבה קיים ביקור רשמי עם ראש ממשלת טרינידד וטובגו, קמלה פרסד ביססר. אבה הצהיר כי היה לו הכבוד לערוך ביקור זה במלאת 50 שנה לכינון היחסים הדיפלומטיים בין שתי המדינות. אבה הביע גם את כוונותיו להעמיק את היחסים הדיפלומטיים בין המדינות באמצעות חתימת הסכמים דו-צדדיים. ראש ממשלת טרינידד וטובגו בירך את אבה על ביקורו בטרינידד וטובגו.

== יחסים כלכליים ==
בשנת 2014, שוויו של הייצוא היפני הסתכם ב-21.84 מיליארד ין (177.2 מיליון דולר) וכלל בעיקר מכוניות, מוצרי חשמל וגומי. באותה השנה, שוויו של הייבוא היפני מטרינידד וטובגו הסתכם ב-11.28 מיליארד ין (91.5 מיליון דולר) וכלל בעיקר גז טבעי וקקאו.

== יחסי תרבות ==
בשנת 2001 חגגו בטרינידד וטובגו את "שבוע יפן" לציון 30 שנה לכינון היחסים הדיפלומטיים בין המדינות.

== נציגויות דיפלומטיות ==
* טרינידד וטובגו אינה מיוצגת ביפן הן בדרג השגרירות והן בדרג הקונסולרי. טרינידד וטובגו האמינה את שגרירותה שבניו דלהי, בירת הודו הסמוכה, על יפן.
* יפן מיוצגת בטרינידד וטובגו בדרג השגרירות באמצעות שגרירות רשמית בפורט אוף ספיין, בירת המדינה. 

== קישורים חיצוניים ==

== הערות שוליים ==
שי פרל

שי פרל (נולדה ב-1 במרץ 1997) היא כדורגלנית ישראלית, המשחקת כבלמית בקבוצת SC Sand מהבונדסליגה השנייה ובנבחרת ישראל.

==ביוגרפיה==
פרל נולדה בפתח תקווה, בת שנייה להוריה איריס ועמית. אביה היה שחקן כדורגל בצעירותו בקבוצת הפועל פתח תקווה תחת הדרכתו של אברהם גרנט.
בגיל צעיר נחשפה למשחק הכדורגל ושיחקה במגרש השכונתי. בגיל 11 התחילה להתאמן עם קבוצת בנים בהפועל פתח תקווה ולאחר שנה עברה לקבוצת הנערות של הפועל עירוני פתח תקווה וזכתה איתה באליפות וגביע המדינה לנערות.

עוד לפני גיל 15 הצטרפה לקבוצה הבוגרת ובעונת 2012/2013 נבחרה לתגלית העונה בליגת נשים ראשונה.

בשנת 2013 התקבלה לאקדמיה לכדורגל לבנות במכון וינגייט לתקופה של שנתיים. בשנה זו שיחקה גם במדי אס"א תל אביב במסגרת מוקדמות ליגת האלופות.

ב-2016 שיחקה במדי מ.כ רמת השרון במסגרת מוקדמות ליגת האלופות. בשנה זו נפצעה במהלך משחק אימון ובעקבות הפציעה הושבתה לתקופה ארוכה.
שיחקה בשנים אלו בהפועל פתח תקווה, רמת השרון והפועל רעננה בליגת העל ובשנת 2018 חזרה לפתח תקווה ושיחקה איתה בליגה הלאומית.

בעונת 2019/2020 חזרה לליגת העל והייתה חלק מסגל רמת השרון שזכתה באליפות.

==בנבחרת==
פרל שיחקה בנבחרת הנשים עד גיל 17 החל מ-2012 ורשמה בה 11 הופעות. בנבחרת הנשים עד גיל 19 רשמה 16 הופעות. בסיום התקופה באקדמיה בשנת 2015 הובילה כקפטנית את נבחרת ישראל עד גיל 19 באליפות אירופה בכדורגל נשים עד גיל 19 שהתקיימה בישראל.

את הופעת הבכורה שלה בנבחרת הבוגרת ערכה ב-2014 נגד נבחרת שווייץ ורשמה 10 הופעות במדים הלאומיים.

== תארים ==
===מ.כ רמת השרון===
* אליפות המדינה: 2019/2020

===תארים אישיים===
* תגלית העונה בעונת 2012/2013 בליגת נשים ראשונה.

== קישורים חיצוניים ==
* 
* [https://www.football.org.il/players/player/?player_id=110198 פרופיל] באתר ההתאחדות לכדורגל בישראל
* דניאל עיני, [https://doublepass.sport5.co.il/story.php?id=5407 רוצה להיות אלופה], באתר דאבל פס של ערוץ הספורט, 28 במאי 2012
* [https://www.football.org.il/magazine/?itemid=%7BC903FB5D-0318-479D-8792-D3B987964496%7D ראיון אישי: שי פרל], באתר ההתאחדות לכדורגל בישראל, 31 ביולי 2013
* 
* , 25 ביוני 2015
* 
* 
* 
* 
* 
* 

== הערות שוליים ==

קטגוריה:כדורגלניות ישראליות
קטגוריה:כדורגלנים ישראלים
קטגוריה:בלמות כדורגל ישראליות
קטגוריה:בלמי כדורגל ישראלים
קטגוריה:כדורגלניות מ.כ. רמת השרון
קטגוריה:כדורגלניות הפועל פתח תקווה
קטגוריה:כדורגלני הפועל פתח תקווה
קטגוריה:כדורגלניות הפועל רעננה
קטגוריה:בוגרות בית החינוך המשותף חוף השרון
קטגוריה:בוגרי בית החינוך המשותף חוף השרון
קטגוריה:כדורגלניות ישראליות באירופה
קטגוריה:כדורגלנים ישראלים באירופה
קטגוריה:ישראליות שנולדו ב-1997
קטגוריה:ישראלים שנולדו ב-1997
האראלד לאנדר

האראלד אלפרד ברנהרדט סטבנסבורג לאנדר (בדנית: Harald Alfred Bernhardt Stevnsborg Lander; 25 בפברואר 1905 – 14 בספטמבר 1971) היה רקדן וכוריאוגרף דני ומנהל אמנותי של הבלט המלכותי הדני.

== ביוגרפיה ==
לאנדר נולד בקופנהגן. הוא החל כרקדן, למד אצל מנהל הבלט מיכאיל פוקין בשנים 1926–1927, ורקד תפקידי סולו שונים עד לפרישתו בשנת 1945.

בתקופת כהונתו כמנהל אמנותי ומנהל בלט של הבלט המלכותי הדני, מ-1932 עד 1951, העשיר לאנדר את רפרטואר הלהקה בהפקות של יצירות המופת האיקוניות של פוקין ובהפקות מחודשות של יצירות בורנונביל.

לאנדר נישא שלוש פעמים, בראשונה למרגוט לאנדר (1930–1950), אחר לטוני לאנדר (1965– ) ולבסוף לליזה לאנדר.

הכוריאוגרפיה המפורסמת ביותר שלו, "אטיודים", שפרסמה את שמו בעולם, נחשבת למחווה להכשרה לבלט קלאסי. "אטיודים" הוא בלט במערכה אחת, שנפתח בבתרגילי בלט מסורתיים ליד המוט ומסתיים בביצועי ראווה מרהיבים.

לאנדר התמנה למנהל הבלט של האופרה של פריז בשנת 1953 ובשנת 1964 פתח סטודיו משלו בפריז. ממשלות דנמרק, בלגיה וצרפת העניקו לו אותות כבוד על תרומותיו לבלט. לאנדר חזר לקופנהגן זמן קצר לפני מותו ב-1971.

==קישורים חיצוניים==
* 
* 

==הערות שוליים==

קטגוריה:רקדנים
קטגוריה:כוריאוגרפים
קטגוריה:בלט
קטגוריה:דנים
קטגוריה:דנים שנולדו ב-1905
קטגוריה:דנים שנפטרו ב-1971
Chromatica I

Chromatica I (בעברית: כרומטיקה I) הוא קטע כלי של הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica.<ref name=":3"></ref> קטע הכלי יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.<ref name=":3" />

השיר הגיע למקום ה-25 במצעד השירים מתחת להוט 100.<ref></ref>

== רקע וכתיבה ==
קטע הכלי נכתב על ידי ליידי גאגא ומורגן קיבי והופק על ידי גאגא, ביחד עם וייט סי.<ref name=":3" /> כמו כן, הוא קטע הכלי הראשון באלבום מתוך שלושה, ואחריו "Chromatica II"<ref name=":4"></ref> ו-"Chromatica III".<ref name=":6"></ref> גם שני קטעי הכלי הנוספים נכתבו והופקו על ידי גאגא וסי, ביחד עם פזמונאים שונים.<ref name=":3" /><ref name=":4" /><ref name=":6" />

קולות הרקע בקטע הכלי בוצעו על ידי ליידי גאגא בלבד, בדומה לקולות הרקע שבוצעו על ידה בקטעי הכלי הנוספים.<ref name=":3" /><ref name=":4" /><ref name=":6" />

== הצלחה ==
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום.<ref name=":5"></ref><ref></ref> האודיו מציג בתוכו את עטיפת האלבום בו הוא נכלל.<ref name=":5" /> האודיו זכה להצלחה רבה, כאשר צבר למעלה מ-3 מיליון צפיות.<ref></ref> אודיו נוסף של השיר, צבר בשעות בודדות למעלה ממיליון צפיות.<ref></ref>

בסמוך לצאתו, עלה קטע הכלי לרשת הזרמת המדיה ספוטיפיי, וצבר למעלה מ-13 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|29 במאי 2020
|הזרמת מוזיקה • הורדה דיגיטלית
|אינטרסקופ
| align="center"|<ref name=":4" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
למונד מארי

למונד מוריס מארי (באנגלית: Lamond Maurice Murray; נולד ב-20 באפריל 1973) הוא כדורסלן עבר אמריקאי, אשר שיחק באופן פעיל בין השנים 1994–2012. ב-12 עונותיו הראשונות בקריירה שיחק בליגת ה-NBA, וממוצעיו הכוללים לאורך התקופה הם 11.3 נקודות, 4.1 ריבאונדים ו-1.3 אסיסטים למשחק.

בן דודו של כדורסלן העבר טרייסי מארי, אשר שיחק ב-NBA בין השנים 1992–2003.

==קריירת מכללות==
מארי נולד בעיר פסדינה שבקליפורניה, ובין השנים 1991–1994 למד באוניברסיטת קליפורניה. בעונת 1992/1993 הוביל את קבוצת הכדורסל של האוניברסיטה, לצד ג'ייסון קיד, לשלב שמינית גמר טורניר אליפות המכללות (NCAA Sweet Sixteen), לראשונה מזה 33 שנים. בעונה העוקבת הוליך את כל קלעי מחוז Pac-10 עם ממוצע של 24.3 נקודות למשחק, אולם קבוצתו הפסידה כבר במשחק הראשון של טורניר המכללות. בסיום אותה עונה עזב את האוניברסיטה, לאחר 3 שנים בלבד, לטובת התמודדות לבחירה בדראפט ה-NBA.

==קריירת משחק מקצועית==
בדראפט ה-NBA{{כ}} 1994 נבחר מארי בבחירה השביעית, על ידי לוס אנג'לס קליפרס. בעונתו הראשונה ב-NBA היה הקלעי השני של קבוצתו (אחרי לוי ואט), עם 14.2 נקודות בממוצע למשחק, אך הקליפרס סיימו עם מאזן הניצחונות הגרוע ביותר בליגה; 17–65. ב-4 העונות הבאות שימש לסירוגין כשחקן חמישייה וכשחקן ספסל, ולאורך התקופה תרם 10.8 נקודות ו-4.1 ריבאונדים בממוצע למשחק.

באוגוסט 1999, לאחר 5 עונות עם הקליפרס, הועבר בטרייד לקליבלנד קאבלירס תמורת דרק אנדרסון וג'וני ניומן. ב-3 עונותיו בקליבלנד היה אחד השחקנים הבולטים של הקבוצה, ורשם ממוצעים כוללים של 15.0 נקודות ו-5.1 ריבאונדים למשחק. ב-2 בינואר 2002 קלע שיא קריירה של 40 נקודות בניצחון הקאבלירס מול גולדן סטייט ווריורס.

לקראת עונת הועבר בטרייד לטורונטו ראפטורס, אולם באחד ממשחקי קדם-העונה נפצע בכף רגלו ונאלץ להחמיץ את העונה כולה. בשתי העונות הבאות שימש בטורונטו כשחקן ספסל, וקלע 6.0 נקודות בממוצע למשחק בלבד.

בספטמבר 2005 חתם על חוזה בניו ג'רזי נטס. בפלייאוף סייע לנטס להעפיל לחצי גמר האזור המזרחי, כמחליפו מהספסל של ריצ'רד ג'פרסון.

בין השנים 2007–2012 שיחק עבור הקבוצות גואנגדונג סאות'רן טייגרס מהליגה הסינית, "לונג ביץ' ברייקרס" ו"לוס אנג'לס סלאם" מליגת ה-ABA החדשה, "לוס אנג'לס לייטנינג" מליגת ה-IBL ו"אל-מוחארק" מהליגה הבחריינית.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קליפורניה בברקלי
קטגוריה:בחירות דראפט של לוס אנג'לס קליפרס
קטגוריה:כדורסלני לוס אנג'לס קליפרס
קטגוריה:כדורסלני קליבלנד קאבלירס
קטגוריה:כדורסלני טורונטו ראפטורס
קטגוריה:כדורסלני ניו ג'רזי נטס
קטגוריה:אמריקאים שנולדו ב-1973
Nvidia G-Sync

Nvidia G-Sync או G-Sync היא טכנולוגיה קניינית לקצב רענון משתנה המפותחת על ידי חברת Nvidia ונועדה למנוע קריעת מסך ואת הצורך בשימוש בתוכנות חלופיות כמו סנכרון אנכי (Vsync). הטכנולוגיה פותרת את תופעת קריעת המסך על ידי שינוי קצב הרענון של מסך התצוגה והתאמה לקצב הפריימים לשנייה שהכרטיס הגרפי מרנדר על בסיס היישום הגרפי שרץ על המחשב. קריעת מסך נוצרת כאשר אין סנכרון בין קצב הרענון האנכי (שורות הפיקסלים) של המסך לבין כמות הפריימים שמרונדרת בפועל, כך שנוצר שפריים אחד נחתך טרם הצגתו במלואו והפריים השני מוצג, בכך נוצר חוסר התאמה בין הפריימים, בדומה למתרחש בתצוגות המתבוססות על סריקה שזורה (Interlaced). על מנת שמסך יוכל להשתמש ב-G-Sync, עליו להיות בעל צ'יפ הנמכר על ידי Nvidia. הטכנולוגיה המקבילה ל-G-Sync היא FreeSync אשר מפותחת על ידי AMD, משתמשת בחיבור ה-DisplayPort לביצוע הסנכרון וחופשית לשימוש.

== חומרה ==
צ'יפ ה-G-Sync מיוצר על ידי Altera ומהווה FPGA בעל זיכרון של 768MB מסוג DDR3. הצ'יפ מיוצר בטכנולוגיה של 28 ננומטר מסוג .

=== דרישות מערכת ===
על מנת ש-G-Sync יעבוד ישנם שלושה מרכיבים אשר נדרשים:
* כרטיס גרפי – כרטיס גרפי של Nvidia מסדרת GeForce 600 החל מ-GTX 650 Ti Boost, התומך ב-DisplayPort 1.2.
* מערכת הפעלה – Windows 7 ומעלה או לינוקס או FreeBSD או סולאריס.
* מנהל התקן – בגרסה R340.52 ומעלה.

== ביקורת ==
הטכנולוגיה ספגה ביקורת עקב היותה קניינית ולא חופשית ועל עצם העובדה שהיא מקבלת יותר חשיפה מאשר אלטרנטיבות חופשיות אחרות כמו סנכרון-אדפטיבי של ארגון VESA אשר מנצל את אחת מהתכונות של חיבור DisplayPort גרסה 1.2a. בעוד שהטכנולוגיה המתחרה, FreeSync של AMD, מנצלת את התכונה של DisplayPort, טכנולוגיית ה-G-Sync מכריחה את יצרי המסכים לרכוש ולהתקין ערכת שבבים תוצרת Nvidia על מנת שהיא תעבור כראוי. אך עם זאת, ישנם מסכי "תואמי G-Sync" (G-Sync compatible) אשר משתמשים ב-FreeSync במקום על מנת להגיע לתוצאה דומה.

== תמיכה במסכים ==
=== מחשבים ניידים ===
ב-2015 חברת Nvidia הכריזה כי הטכנלוגיה תהיה זמינה גם במחשבים ניידים ובעקבות כך שכרטיס המסך מחובר ישירות למסך של המחשב הנייד, אין צורך להשתמש בצ'יפ ש-Nvidia מספקת.

=== מסכים גדולים ===
בתערוכת CES 2018, החברה הכריזה על מספר מסכים לגיימינג תוצרת HP, ASUS ו-Acer עם פאנלים בגודל של 65 אינץ', התומכים ב-HDR, בעלי רזולוציה של Ultra HDTV וכן תומכים ב-G-Sync - דבר ההופך את המסכים למסכים הראשונים בסדר גודל של טלוויזיות התומכים בקצב רענון משתנה.

=== תואמי G-Sync ===
בתערוכת CES 2019, החברה הכריזה כי היא תתמוך במסכים בעלי קצב ריענון משתנה המשתמשים ב-FreeSync, תחת שם המותג "תואם G-Sync" (G-Sync Compatible). כלל המסכים אשר קיבלו את תווית ה-"תואם G-Sync", נבדקו על ידי Nvidia וברגע שמחברים מסך כזה לכרטיס מסך תוצרת Nvidia, תכונת ה-G-Sync בדרייבר תופעל אוטומטית. אף על פי כן, משתמשים יכולים גם להשתמש בכל מסך בעל טכנלוגיית FreeSync, כולל כאלו שלא קיבלו אישור של "תואם G-Sync", יוכלו להפעיל ידנית את האפשרות. בניגוד ל-G-Sync, מסכי תואמי G-Sync תואמים אך ורק לסדרת GeForce 10 ומעלה.

== קישורים חיצוניים ==
* 
* [https://www.nvidia.com/en-us/geforce/products/g-sync-monitors/specs/ רשימת מסכים התומכים ב-G-Sync], באתר Nvidia 

== הערות שוליים ==

קטגוריה:מוצרי Nvidia
קטגוריה:טכנולוגיות מסכים
הגביע הרוסי ברוגבי

הגביע הרוסי ברוגבי (ברוסית: Кубок России по регби) הוא תחרות שנתית למועדוני רוגבי רוסיים, המאורגן על ידי מנהלת ליגת העל ברוגבי. בטורניר משתתפים מועדוני רוגבי מקצועניים וחובבנים. מאז 2014 מחזיקת הגביע ואלופת רוסיה מהעונה החולפת מתמודדות בטורניר הסופרקאפ הרוסי ברוגבי.
==פורמט==
פורמט הגביע בשנת 2016 עבר שינויים משמעותיים. לראשונה קבוצות חובבניות השתתפו בטורניר. מועדונים מכל שלוש הליגות של מערכת הרוגבי הרוסית: ליגת העל, ליגת המשנה והליגה הפדרלית, הורשו להשתתף בתחרות. בסך הכל - 34 מועדונים. מועדונים חובבנים מהליגה הפדרלית מתחילים את השתתפותם מהסיבוב הראשון, מועדוני ליגת העל בשלב שמינית גמר הגביע.
==משחקי הגמר==
{|class="wikitable"
!תאריך
!עיר מארחת
!זוכה
!תוצאה
!סגנית
|-
| 16 באוקטובר 2021
| מוסקבה
| יניסיי-STM
| 34:41
| VVA מחוז מוסקבה
|-
| 16 באוקטובר 2020
| VTB ארנה, מוסקבה
| יניסיי-STM
| 11:19
| קרסני יאר
|-
| 31 באוקטובר 2019
| rowspan="3"|קרסנויארסק
| rowspan="2"|קרסני יאר
| 17:19
| rowspan="2"| יניסיי-STM
|-
| 20 במאי 2019
| 10:17
|-
| 13 באוגוסט 2017
| rowspan="2"|יניסיי-STM
| 19:26
| VVA מחוז מוסקבה
|-
| 11 באוגוסט 2016
| קרסנודאר
| 10:42
| קובאן
|-
| 17 באוגוסט 2015
| קרסנויארסק
|קרסני יאר
| 5:45
| rowspan="2"|סלבה מוסקבה
|-
| 5 באוקטובר 2014
| מוסקבה
|יניסיי-STM
| 22:41
|-
| 9 במאי 2013
| rowspan="2"|קרסנויארסק
| rowspan="2"|קרסני יאר
| 17:23
| rowspan="3"|יניסיי-STM
|-
| 3 במאי 2011
| 6:9
|-
| 9 במאי 2010
| מונינו
|VVA מחוז מוסקבה
|3:36
|-
| 9 במאי 2009
| קרסנויארסק
|יניסיי-STM
|16:17
|VVA מחוז מוסקבה
|-
|27 באוקטובר 2007
|קרסנודאר
|VVA מחוז מוסקבה
|12:19
|rowspan="2"|יניסיי-STM
|-
|15 באוקטובר 2006
| rowspan="3"|מוסקבה
|קרסני יאר
|8:13
|-
|29 באוקטובר 2005
|rowspan="2"|VVA מחוז מוסקבה
|12:24
|קרסני יאר
|-
|24 באוקטובר 2004
|3:33
|פנזה
|-
|7 בנובמבר 2003
|סוצ'י
|קרסני יאר
|10:17
|VVA מחוז מוסקבה
|-
|30 באוקטובר 2002
|מונינו
|VVA מחוז מוסקבה
|23:36
|קרסני יאר
|-
|28 באוקטובר 2001
|rowspan="4"|מוסקבה
|rowspan="2"|יניסיי-STM
|9:11
|rowspan="2"|VVA מחוז מוסקבה
|-
|22 באוקטובר 2000
|9:36
|-
|31 באוקטובר 1999
|פנזה
|18:23
|פילי מוסקבה
|-
|21 באוקטובר 1998
|קרסני יאר
|5:14
|סיביטיאז'מאש
|-
|22 באוקטובר 1997
| —
|VVA מחוז מוסקבה
|14:30
|קרסני יאר
|-
|25 באוקטובר 1996
|מוסקבה
|rowspan="2"|קרסני יאר
|15:32
|סיביטיאז'מאש
|-
|8 באוקטובר 1995
|רוסטוב על הדון
|18:32
|אמפילס
|-
|19 באוקטובר 1994
|מוסקבה
|וסט-זבזדה
|21:22
|VVA מחוז מוסקבה
|-
|10 באוקטובר 1993
| —
|rowspan="2"|VVA מחוז מוסקבה
|10:12
|קרסני יאר
|-
|8 באוקטובר 1992
|חימקי
|0:23
|סלבה מוסקבה
|-
|}

== עובדות ==
* בעקבות הכנות הנבחרת הלאומית לגביע אירופה, גמר הגביע הרוסי 2008 נדחה לאביב 2009<ref>[http://gornovosti.ru/tema/other/5974-obescenennyj-kubok.htm Обесцененный кубок]</ref> ובסופו של דבר בשנת 2009, הגביע לא שוחק.
* בשנת 2012 בוטל גביע רוסיה, מכיוון שרק ארבע קבוצות הגישו בקשה להשתתף<ref></ref>.
* בשנת 2019 הגביע הרוסי שוחק פעמיים - לשנת 2018 ו-2019.
== קישורים חיצוניים ==
* 
* [http://www.rugby.ru פדרציית הרוגבי של רוסיה]
* [http://rugbystat.droppages.com סטטיסטיקות של אליפויות ברית המועצות ורוסיה]

== הערות שוליים ==

קטגוריה:רוסיה: תחרויות רוגבי
בלאקרוק

בלאקרוק בע"מ (באנגלית: BlackRock, Inc.) הוא בית השקעות אמריקאי רב-לאומי, שמטהו נמצא בעיר ניו יורק, ומנהל הנכסים הגדול בעולם. נכון לסוף יולי 2022, מנהלת בלאקרוק נכסים בשווי של כ-10 טריליון דולר.<ref></ref> בלאקרוק מפעילה כ-70 משרדים ב-30 מדינות.

התאגיד הוקם בשנת 1988 כחברה לניהול סיכונים וכגוף מוסדי לניהול נכסים להכנסה קבועה.

==היסטוריה==
בלאקרוק נוסדה ב-1988 על ידי לארי פינק, רוברט ס. קפיטו , סוזן וגנר , ברברה נוביק, בן גולוב, הו פרטר, ראלף שולסטיין וקייט אנדרסון על מנת לספק ללקוחות מוסדיים שירותי ניהול נכסים מהיבטי ניהול סיכונים. פינק, קפיטו, גולוב ונוביק עבדו יחדיו בבנק ההשקעות פירסט בוסטון ובו פינק וצוותו פעלו בשוק ניירות ערך מגובי משכנתאות. בתקופה זו איבד פינק בהשקעות בפירסט בוסטון כ-100 מיליון דולר, וניסיון זה הוביל אותו לפתח גישה חדשה לניהול סיכונים. פינק שזכה לאמונו של פטה פרטסון מקבוצת בלאקסטון, זכה למימון ראשוני מהקבוצה, ותוך מספר חודשים העסק החדש הפך רווחי.

ב-1989 ניהלה הקבוצה כ-2.7 מיליארד דולר. ב-1992 אמצה את השם בלאקרוק. ביוני 1994 הונפקה לראשונה ונמכרה לבנק PNC תמורת 240 מיליון דולר. ב-1999 הונפקה לציבור.

== תאוריות קונספירציה ==

== אנשי מפתח בארגון ==
* לארי פינק - מייסד, יושב-ראש (יו"ר), מנכ"ל
* רוברט ס. קפיטו - מייסד, נשיא
* סוזן וגנר - מייסדת, חברת הנהלה
* פיליפ הילדרברנד - סגן יו"ר
* ענת לוין - מנכ"לית בלאקרוק ישראל

== קישורים חיצוניים ==

* 

* 
* 
* 

==הערות שוליים==

קטגוריה:חברות פיננסיות
קטגוריה:חברות הנסחרות בבורסה לניירות ערך בניו יורק
קטגוריה:תאגידים רב-לאומיים
קטגוריה:חברות בשווי שוק מעל 100 מיליארד דולר
טיסה 34 של בריטיש איירווייז

טיסה 34 של בריטיש איירווייז הייתה טיסת נוסעים מסחרית שנועדה לטוס ב-22 בדצמבר 2013 בטיסת לילה מנמל התעופה הבינלאומי או. אר. טאמבו ביוהנסבורג שבדרום אפריקה אל נמל התעופה הית'רו בלונדון שבבריטניה. בדרכו אל מסלול הטיסה פגעה כנף המטוס שהוביל את הטיסה, מדגם בואינג 747, בבניין על הקרקע. ארבעה אנשים שהיו בבניין נפצעו. הנזק שנגרם למטוס עקב ההתנגשות הביא להוצאתו משירות.

==התאונה==
הטרמינלים בנמל התעופה או. אר. טאמבו ממוקמים בצדו המערבי של הנמל ורחבות החניה למטוסים צמודות אליהם ממזרח. ממזרח לטרמינלים ולרחבות החניה ממוקמים ממערב למזרח שני מסלולי הסעה ושני מסלולי טיסה מקבילים: מסלול ההסעה B (בראבו), מסלול ההסעה A (אלפא), מסלול הטיסה 03/21L ומסלול הטיסה 03/21R.

המטוס שהוביל את הטיסה היה מדגם בואינג 436–747. הוא נכנס לשירות במאי 1990. לזכות קברניט המטוס נרשמו 20,050 שעות טיסה, מהן 12,500 שעות במטוסי 747. לזכות טייס המשנה נרשמו 5,700 שעות טיסה, מהן 1,400 שעות במטוסי 747. על סיפון המטוס היו 185 נוסעים ו-17 אנשי צוות. 

המטוס נועד לנוע דרומה מרחבת החניה הראשית של הנמל אל קצהו הדרומי של מסלול 03L. טייסי המטוס קיימו תדריך לפני טיסה שכלל הסעה על מסלול אלפא לקצהו של מסלול 03L. המטוס נדחף לאחור מהשער לאחר השעה 22:30 לפי השעון המקומי. בקר הקרקע הורה לטייסיו להסיע על מסלול בראבו ולא אלפא ולעצור בקצהו. טייס המשנה, שנהג במטוס, סבר שמסלול בראבו יוביל אותו ישירות אל קצהו של מסלול הטיסה. למעשה מסלול בראבו התפצל בהמשכו לשתי זרועות - המשך ישר לזרוע דרומית (מסלול שנקרא מייק) ופיצול שמאלה עד למיזוג עם מסלול אלפא בסמוך לקצה הדרומי של מסלול 03L. צוות הטיסה לא הכיר את תוואי המסלול, החמיץ את הפנייה שמאלה והמשיך להסיע את המטוס דרומה על מסלול מייק. הדבר אירע גם משום שנורות ירוקות במרכז המסלול לא דלקו וגם השילוט המואר המפנה לזרוע לשמאל לא פעל. טייס המשנה הבחין שהמסלול הופך צר יותר. בקר הקרקע הבחין באמצעות מכ"ם הקרקע שלו במיקומו השגוי של המטוס ופקד עליו לעצור. לפני שהספיקו הטייסים לעצור את המטוס, בשעה 22:43, פגעה כנפו הימנית במבנה בן שתי קומות שניצב ממערב למסלול מייק. הכנף חדרה לתוך הקומה העליונה של המבנה. כתוצאה מכך נפצעו קל ארבעה עובדים שנמצאו בתוך הבניין.

המטוס עצר. דלק החל לדלוף ממכל דלק בכנף הפגועה. כעבור שעה, לאחר שהדליפה טופלה ונעצרה, הורשו נוסעי המטוס לרדת ממנו דרך הדלת האחורית משמאל.

==לאחר התאונה==
התאונה נחקרה על ידי רשות התעופה האזרחית של דרום אפריקה. חוקרי התאונה קבעו שהיא התרחשה עקב אבדן התמצאות על הקרקע על ידי צוות הטייסים, שהביאה להחמצת הפנייה שמאלה והמשך ההסעה דרומה על מסלול מייק. תרמה לטעות העובדה שהטייסים לא קיימו תדריך לפני טיסה לגבי הסעה על מסלול בראבו ולא התייחסו למבנהו בתרשים שהיה בידם. כמו כן תרמה לתאונה העובדה שאורות המסלול ושלטי ההכוונה המוארים לא פעלו.

בתאונה נגרם נזק משמעותי לכנף הימנית של המטוס מעבר למנוע מס' 4. בעקבות זאת החליטה חברת בריטיש איירווייז לא לתקן את המטוס ולהוציאו משירות.

==קישורים חיצוניים==
* [https://aviation-safety.net/database/record.php?id=20131222-0 תיאור התאונה, כולל תרשים המסלולים], באתר Aviation Safety Network
* [http://www.caa.co.za/Accidents%20and%20Incidents%20Reports/9257.pdf דו"ח חקירת התאונה]
* 

קטגוריה:אפריקה: תקריות ואסונות תעופה
קטגוריה:תקריות ואסונות תעופה במעורבות מטוסי בואינג 747
קטגוריה:דרום אפריקה: תעופה
קטגוריה:יוהנסבורג
קטגוריה:בריטיש איירווייז: תקריות ואסונות תעופה
קטגוריה:תקריות ואסונות תעופה ב-2013
הסופרקאפ הרוסי ברוגבי

הסופר קאפ הרוסי (ברוסית: Суперкубок России по регби) הוא טורניר רוגבי רשמי בו משתתפת האלופה ומחזיקת גביע המדינה. 

טורניר הסופרקאפ הוא משחק בין האלופה הנוכחית של רוסיה ומחזיקת גביע המדינה. אם קבוצה אחת זכתה ב"דאבל", לאחר שניצחה בשני הטורנירים, בגמר הגביע מתמודדת מולה פיינליסטית הגביע. 
== היסטוריה ==
מתחילה, משחק הסופרקאפ היה משחק המציין את תחילת העונה החדשה ברוסיה. מאוחר יותר, מסיבות כלכליות, המשחק שולב באליפות: כך למשל, משחק 2016 בין סלבה לקרסני יאר שוחק במוסקבה שבוע לפני מפגשם במשחק הפרמייר ליג בעוד בשנת 2017 שוחק המשחק בקרסנויארסק כחלק מהסיבוב הבא בליגת העל, כאשר יניסיי-STM אירחה את קובאן. מארגני המשחק תכננו לשנות את מתכונת הטורניר החל משנת 2018<ref></ref>, אך בשנת 2018 המשחק לא התקיים וגם בעונה שאחריו.
== תוצאות ==
{|class="wikitable"
! שנה
! זוכה
! תוצאה 
! פיינליסטית
! תאריך ומקום 
|-
| 2014
|rowspan="2"|יניסיי-STM 
| 15:6 
| קרסני יאר 
| 7 במאי 2014 לוקומוטיב (סימפרופול) 
|-
| 2015
| 27:3 
|rowspan="2"|סלבה מוסקבה 
| 9 במאי 2015 דינמו (מחצ'קלה) 
|-
| 2016
| קרסני יאר 
| 22:3<ref></ref> 
| 4 במאי 2016 סלבה (מוסקבה) 
|-
| 2017
| יניסיי-STM 
| 64:20<ref></ref> 
| קובאן
| 4 באוגוסט 2017 קרסני יאר (קרסנויארסק) 
|}

==זכיות==
{|class="wikitable"
! מועדון 
! זכייה 
! פיינליסטית 
|-
| יניסיי-STM 
| 3 (2014, 2015, 2017)
| - 
|- bgcolor="#EFEFEF"
| קרסני יאר 
| 1 (2016) 
| 1 (2014) 
|-
| סלבה מוסקבה
| - 
| 2 (2015, 2016)
|- bgcolor="#EFEFEF"
| קובאן 
| - 
| 1 (2017)
|-
|}

== הערות שוליים ==

קטגוריה:סופר קאפ
קטגוריה:רוסיה: תחרויות רוגבי
קטגוריה:2014 בספורט
Alma Caribeña

Alma Caribeña (בעברית: נשמה קריבית) (נכתב גם כ-Alma Caribeña ~ Caribbean Soul) הוא אלבומה ה-9 ואלבומה השלישי בספרדית של הזמרת גלוריה אסטפן, אשר יצא ב-23 במאי 2000 על ידי אפיק רקורדס.

== הצלחה ==
האלבום זיכה את אסטפן בפרס הגראמי השלישי שלה בקטגוריית: "האלבום הטרופי המסורתי הטוב ביותר". בנוסף הקליפ לשיר “No Me Dejes de Querer” זיכה את אסטפן ואת בעלה אשר ביים את הקליפ בפרס גראמי לטיני בקטגוריית "הקליפ הטוב ביותר". בנוסף האלבום גם זכה בפרס בילבורד לטיני בקטגוריית "האלבום הטרופי/סלסה הטוב ביותר".

האלבום מכר מיליון וחצי עותקים בכל העולם. בארצות הברית מכר כשליש מהם ובכך היה זכאי למעמד אלבום זהב. גם בספרד האלבום זכה להצלחה כאשר הגיע למעמד פלטינה כפולה ובארגנטינה ששם הגיע למעמד פלטינה. במצעד האלבומים הלטיני של בילבורד האלבום דורג במקום הראשון.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי גלוריה אסטפן
קטגוריה:אלבומים בספרדית
קטגוריה:אלבומים שהופקו על ידי אמיליו אסטפן
קטגוריה:זוכי פרס גראמי לאלבום הטרופי הלטיני הטוב ביותר
קטגוריה:אלבומי חברת אפיק רקורדס